CELEX: 32018D0927
Language: bg
Date: 2018-06-27 00:00:00
Title: Решение за изпълнение (ЕС) 2018/927 на Комисията от 27 юни 2018 година за изменение на Решение за изпълнение (ЕС) 2015/789 относно мерки за предотвратяване на въвеждането и разпространението на Xylella fastidiosa (Wells et al.) в Съюза (нотифицирано под номер C(2018) 3972)

29.6.2018   
            
            
               BG
            
            
               Официален вестник на Европейския съюз
            
            
               L 164/49
            
         РЕШЕНИЕ ЗА ИЗПЪЛНЕНИЕ (ЕС) 2018/927 НА КОМИСИЯТА
   от 27 юни 2018 година
   за изменение на Решение за изпълнение (ЕС) 2015/789 относно мерки за предотвратяване на въвеждането и разпространението на Xylella fastidiosa (Wells et al.) в Съюза
   
      
         (нотифицирано под номер C(2018) 3972)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, четвъртото изречение от нея,
   като има предвид, че:
   
               (1)
            
            
               Разпоредбата в член 4, параграф 2, трета алинея от Решение за изпълнение (ЕС) 2015/789 (2) не е актуална, тъй като всички зони за ограничаване по смисъла на член 7, параграф 1 вече са изброени в приложение II към посоченото решение.
            
         
               (2)
            
            
               На 12 март 2018 г. италианските органи уведомиха за поява на огнища на Xylella fastidiosa (Wells et al.) (наричан по-долу „посочения организъм“), открит в различни части на буферната зона, и по-специално голям брой огнища в последните 20 km от заразената зона, разположени непосредствено до буферната зона, в южна Apulia (Италия). Броят на тези огнища води до заключението, че ликвидирането на посочения организъм в настоящата буферна зона вече не възможно. Освен това поради значителните забавяния при отстраняването на растенията, заразени с посочения организъм, рискът от допълнително разпространение в посока северната част на региона Apulia е висок, тъй като настоящите зони за ограничаване и буферни зони вече не изпълняват своите функции.
            
         
               (3)
            
            
               С оглед на тези развития е целесъобразно да се разшири демаркационната зона, предмет на ограничаването, вместо да се въвеждат мерки за ликвидация в някои части от засегнатата територия. Посоченото разширяване следва да се извърши незабавно, като се вземе предвид рискът от по-нататъшно разпространение на посочения организъм в останалата част от територията на Съюза, който риск е се е увеличил с началото на летателния сезон на насекомите вектори през ранната пролет. Поради това заразената зона следва да бъде разширена и да обхване общините в провинции Brindisi и Taranto, в които са открити огнища на посочения организъм. Тя следва да обхване и частта от провинция Bari, където е вероятно организмът вече да се е разпространил и да се е установил.
            
         
               (4)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Решение за изпълнение (ЕС) 2015/789 се изменя, както следва:
   
               1)
            
            
               Член 4, параграф 2, алинея трета се заличава;
            
         
               2)
            
            
               Част А от приложение II се изменя съгласно посоченото в приложението към настоящото решение.
            
         Член 2
   Адресати на настоящото решение са държавите членки.
   
      Съставено в Брюксел на 27 юни 2018 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение за изпълнение (ЕС) 2015/789 на Комисията от 18 май 2015 г. относно мерки за предотвратяване на въвеждането и разпространението на Xylella fastidiosa (Wells et al.) в Съюза (ОВ L 125, 21.5.2015 г., стр. 36).
   
      ПРИЛОЖЕНИЕ
      Част А от приложение II към Решение за изпълнение (ЕС) 2015/789 се заменя със следното:
      
         „ЧАСТ А
         
            Заразена зона в Италия
         
         Заразената зона в Италия включва следните области:
         
                     1.
                  
                  
                     Провинция Lecce
                  
               
                     2.
                  
                  
                     Провинция Brindisi
                  
               
                     3.
                  
                  
                     Общини, разположени в провинция Taranto:
                     
                                  
                              
                              
                                 Avetrana
                              
                           
                                  
                              
                              
                                 Carosino
                              
                           
                                  
                              
                              
                                 Crispiano
                              
                           
                                  
                              
                              
                                 Faggiano
                              
                           
                                  
                              
                              
                                 Fragagnano
                              
                           
                                  
                              
                              
                                 Grottaglie
                              
                           
                                  
                              
                              
                                 Leporano
                              
                           
                                  
                              
                              
                                 Lizzano
                              
                           
                                  
                              
                              
                                 Manduria
                              
                           
                                  
                              
                              
                                 Martina Franca
                              
                           
                                  
                              
                              
                                 Maruggio
                              
                           
                                  
                              
                              
                                 Monteiasi
                              
                           
                                  
                              
                              
                                 Montemesola
                              
                           
                                  
                              
                              
                                 Monteparano
                              
                           
                                  
                              
                              
                                 Pulsano
                              
                           
                                  
                              
                              
                                 Roccaforzata
                              
                           
                                  
                              
                              
                                 San Giorgio Ionico
                              
                           
                                  
                              
                              
                                 San Marzano di San Giuseppe
                              
                           
                                  
                              
                              
                                 Sava
                              
                           
                                  
                              
                              
                                 Statte
                              
                           
                                  
                              
                              
                                 Taranto
                              
                           
                                  
                              
                              
                                 Torricella
                              
                           
               
                     4.
                  
                  
                     Община, разположена в провинция Bari:
                     Locorotondo“.